b'\n_START_ARTICLE_\nEmo\n_START_SECTION_\nEmo muzikos bruo\xc5\xbeai\n_START_PARAGRAPH_\nHardcore emo muzikai b\xc5\xabdingas r\xc4\x97kiantis vokalas, o tekstuose daug savistabos (introspection). Indie/Emo grup\xc4\x97ms b\xc5\xabdingas ramesnis vokalas, bet tekstuose i\xc5\xa1lieka nema\xc5\xbeiau savistabos ir asmeni\xc5\xa1kumo. Punk-Pop/Emo grupi\xc5\xb3 dainoms b\xc5\xabdingi gan naiv\xc5\xabs, ta\xc4\x8diau skaud\xc5\xabs tekstai. I\xc5\xa1 instrumentin\xc4\x97s pus\xc4\x97s, \xc5\xa1iai muzikai b\xc5\xabdingas melodingumas, kartais dideli kontrastai tarp vienas po kito einan\xc4\x8di\xc5\xb3 k\xc5\xabrinio dali\xc5\xb3 ir jungtinis, bei painus gitar\xc5\xb3 skambesys. Indie/Emo muzika ne tokia chaoti\xc5\xa1ka kaip Hardcore, o Punk-Pop pasi\xc5\xbeymi daugeliui patinkan\xc4\x8diu skambesiu.\n_START_SECTION_\nEmo muzikos raida 9-ajame de\xc5\xa1imtmetyje\xc2\xa0\xe2\x80\x93 Hardcore\n_START_PARAGRAPH_\nEmo atsiradimui padar\xc4\x97 \xc4\xaftak\xc4\x85 H\xc3\xbcsker D\xc3\xbc albumas Zen Arcade (1984), kuris per\xc5\xbeeng\xc4\x97 Hardcore ribas. Va\xc5\xa1ingtone, JAV atsiradusi emo muzika buvo Hardcore scenos dalis ir po truputi plito \xc5\xa1alyje. Labiausiai atpa\xc5\xbe\xc4\xafstami to meto grupi\xc5\xb3 vardai yra Rites of Spring, Embrace, One Last Wish, Beefeater, Gray Matter, Fire Party, ir, truputi v\xc4\x97liau, Moss Icon. Daugelis to meto emo scenos grupi\xc5\xb3 i\xc5\xa1iro iki ankstyvojo de\xc5\xa1imtojo de\xc5\xa1imtme\xc4\x8dio.\n_START_SECTION_\nEmo muzikos raida 10-ajame de\xc5\xa1imtmetyje\xc2\xa0\xe2\x80\x93 Indie ir Post-Hardcore\n_START_PARAGRAPH_\nReikia pamin\xc4\x97ti didel\xc4\x99 \xc4\xaftak\xc4\x85 ne tik muzika, bet ir veikla dariusi\xc4\x85 grup\xc4\x99 Fugazi (sukurta 1987). Tai grup\xc4\x97 su Hardcore pionieriumi Ian MacKaye i\xc5\xa1 Embrace, Minor Threat ir Guy Picciotto i\xc5\xa1 Rites Of Spring. Nors ry\xc5\xa1iai su Emo muzika akivaizd\xc5\xabs ta\xc4\x8diau Fugazi negrojo Emo. Tai Post-Hardcore, Indie Rock grup\xc4\x97. B\xc5\xabtent Fugazi padar\xc4\x97 \xc4\xaftak\xc4\x85 v\xc4\x97liau atsiradusiai tiek Indie Rock/Emo scenai tiek Post-Hardcore/Emo grup\xc4\x97ms. Vienas ry\xc5\xa1kiausi\xc5\xb3 Indie Rock/Emo scenos album\xc5\xb3 yra grup\xc4\x97s Sunny Day Real Estate \xe2\x80\x9eDiary\xe2\x80\x9c (1994), kuris padar\xc4\x97 \xc4\xaftak\xc4\x85 v\xc4\x97lesn\xc4\x97ms grup\xc4\x97ms kaip Mineral, Elliott. Pamin\xc4\x97tinos ir Braid, Cap\xe2\x80\x99n Jazz, Texas Is The Reason, Christie Front Drive, Cursive, Jimmy Eat World, The Promise Ring, kuri\xc5\xb3 skamb\xc4\x97sio rasime \xc5\xa1i\xc5\xb3 dien\xc5\xb3 grup\xc4\x97se. \xc4\xaetak\xc4\x85 padar\xc4\x97 ir Jawbreaker su truputi \xc4\xaf Punk-Pop linkusiu skamb\xc4\x97siu bei \xc5\xa1velnesnio Hardcore grup\xc4\x97 i\xc5\xa1 Niu D\xc5\xbeersio Lifetime. I\xc5\xa1 Post-Hardcore galima pamin\xc4\x97ti Drive Like Jehu, At The Drive-In. Daugelis min\xc4\x97t\xc5\xb3 grupi\xc5\xb3 iki de\xc5\xa1imtme\xc4\x8dio pabaigos i\xc5\xa1iro arba prad\xc4\x97jo skamb\xc4\x97ti labiau Punk-Pop.\n_START_SECTION_\nEmo atspind\xc5\xbeiai populiariojoje scenoje\n_START_PARAGRAPH_\nPrasid\xc4\x97jus XXI a., buvusios emo grup\xc4\x97s per\xc5\xbeeng\xc4\x97 mainstream\xe2\x80\x99o ribas (pvz., Jimmy Eat World su 2001\xc2\xa0m. albumu \xe2\x80\x9eBleed American\xe2\x80\x9c), o naujai susik\xc5\xabrusios roko grup\xc4\x97s tik r\xc4\x97m\xc4\x97si seniau gyvavusia kult\xc5\xabra, m\xc4\x97gindamos dal\xc4\xaf bruo\xc5\xbe\xc5\xb3 perteikti sukomercializuotoje muzikoje. Emo buvo pakrik\xc5\xa1tyti dar negird\xc4\x97ti akustinio roko projektai kaip Dashborad Confessional, Bright Eyes, o v\xc4\x97liau\xc2\xa0\xe2\x80\x93 Secondhand Serenade. Stiliaus etiket\xc4\x97 prad\xc4\x97ta klijuoti da\xc5\xbenai r\xc4\x97kian\xc4\x8diu vokalu pasi\xc5\xbeymin\xc4\x8diai grupei, nors \xc5\xa1is kriterijus n\xc4\x97ra teisingas, kadangi r\xc4\x97kimas b\xc5\xabdingas tiek death, tiek black metalui ir kt. \xc5\xbeanrams. Taip pat savo dain\xc5\xb3 tekstuose naudodami skaud\xc5\xbei\xc5\xb3 i\xc5\xa1gyvenim\xc5\xb3 motyvus, emo etiket\xc4\x99 gavo ir alternatyvaus, progresyvaus roko grup\xc4\x97s (pvz.: Biffy Clyro, Coheed And Cambria). Masini\xc5\xb3 \xc5\xbeiniasklaidos priemoni\xc5\xb3 ypa\xc4\x8d b\xc5\xabna reklamuojamos pop-punk grup\xc4\x97s (Fall Out Boy, Taking Back Sunday, Panic! At The Disco, The All-American Rejects, The Used), kurios visi\xc5\xa1kai pakeit\xc4\x97 nusistov\xc4\x97jusias emo tradicijas (pvz., pada\xc5\xbeytos akys, juodi nagai ar netgi ilgi dain\xc5\xb3 pavadinimai).\n_START_SECTION_\nKas nelaikoma Emo\n_START_PARAGRAPH_\nI\xc5\xa1populiar\xc4\x97jus \xe2\x80\x9eEmo\xe2\x80\x9c terminui, kaip neva suteikian\xc4\x8diam muzikai emocinio aspekto, tai buvo prad\xc4\x97ta lipinti perd\xc4\x97m \xc4\xafvairaus muzikini\xc5\xb3 stili\xc5\xb3 grup\xc4\x97ms ir atlik\xc4\x97jams. \xe2\x80\x9eEmo\xe2\x80\x93hop\xe2\x80\x9c klaidinantis bruo\xc5\xbeas, suteiktas tokioms hip\xe2\x80\x93hopo grup\xc4\x97ms kaip \xe2\x80\x9eGym Class Heroes\xe2\x80\x9c n\xc4\x97ra teisingas. Emo negali b\xc5\xabti priskiriamos Pop-punk grup\xc4\x97s kaip Fall Out Boy, AFI ar Panic! At The Disco. Taip pat tai n\xc4\x97ra taikoma \xe2\x80\x9eteen bop\xe2\x80\x99o\xe2\x80\x9c grupei Tokio Hotel. Emocij\xc5\xb3 kupina metalo muzika, kuri\xc4\x85 atlieka Bullet For My Valentine, Atreyu ar As I Lay Dying, irgi n\xc4\x97ra Emo. Kitos roko grup\xc4\x97s atliekan\xc4\x8dios jausming\xc4\x85j\xc4\xaf rok\xc4\x85, imtos vadinti \xe2\x80\x9eemotional rock\xe2\x80\x9c arba \xe2\x80\x9eemotionaly charged rock\xe2\x80\x9c, ta\xc4\x8diau tai visgi nepriklauso Emo.'